proxectonos/corpus_dominio_legal_administrativo_tmp huggingface dataset:
CONTA XERAL ORZAMENTO 2017
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 13/04/2018)

Por medio do presente, e segundo o establecido no art.212 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, exponse o público, por espazo de quince días, a conta xeral do orzamento de 2017 para que durante este prazo e oito días máis, os interesados poidan presenta-las reclamacións, reparos ou observacións que estimen oportunas. Mondariz Balneario, a 3 de abril de 2018. O alcalde José Antonio Lorenzo Rodríguez
APROBACIÓN INICIAL DO EXPEDIENTE DE SUPLEMENTO DE CRÉDITOS OU CRÉDITOS EXTRAORDINARIOS FINANCIADOS MEDIANTE CAIXA DE ANTICIPOS DA DEPUTACIÓN PROVINCIAL
ADMINISTRACIÓN LOCAL — Municipal — Valga (Presupostos e cadros de persoal, 27/06/2018)

O Pleno deste Concello, en sesión extraordinaria celebrada o día 14 de xuño de 2018, acordou a aprobación inicial do expediente de concesión de suplemento de crédito e/ou crédito extraordinario financiado mediante un préstamo a longo prazo e sen xuros da Exma. Deputación Provincial de Pontevedra (caixa de anticipos), como segue a continuación: Estes gastos fináncianse, conforme o establecido no artigo 177.4 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, así como nos artigos 36.1. a) e 51. b) do Real decreto 500/1990, do 20 de abril, a través dun préstamo a longo prazo e sen xuros, da Excma. Deputación Provincial de Pontevedra, por importe de 400.000,00 euros. Ademais, queda acreditado o cumprimento dos requisitos que establece o artigo 37.2, apartados a) e b), do Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, desenvolvido polo Real Decreto 500/1990, de 20 de abril, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto 2/2004, de 5 de marzo, sométese o expediente a exposición pública polo prazo de quince días a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.valga. sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo. O alcalde, José Mª Bello Maneiro (Asinado dixitalmente en data ao marxe)
COBRO DE PADRÓN DE AUGA, DEPURACIÓN E CANÓN DE SANEAMENTO DA XUNTA
ADMINISTRACIÓN LOCAL — Municipal — Grove, O (Recadación, 22/03/2018)

Logo de seren aprobados mediante unh a Resolución da Alcaldía o censo de subministración de auga, depuración e canon de saneamento da Xunta de Galicia correspondente ao 2º semestre do 2017, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 2 de abril ao 4 de xuño de 2018, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos). O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, a 15 de marzo do 2018. (Doc umento asinado dixitalmente ao marxe). O alcalde José A. Cacabelos Rico
APROBACIÓN PROVISIONAL MODIFICACIÓN ORDENANZA CATAVIÑOS
ADMINISTRACIÓN LOCAL — Municipal — Rosal, O (Ordenanzas e Regulamentos, 23/01/2018)

Aprobación provisional da modificación da Ordenanza reguladora dos prezos públicos pola prestación do servizo de subministración de libros, pratos e cataviños, e outros artigos destinados a divulgación do Concello do Rosal A Xunta de Goberno, por delegación plenaria, en sesión celebrada o 12 de xaneiro de 2018, acordou a aprobación provisional da modificación da Ordenanza reguladora dos prezos públicos pola prestación do servizo de subministración de libros, pratos e cataviños, e outros artigos destinados a divulgación do Concello. Mediante o presente anuncio, o acordo de aprobación provisional sométese a exposición pública por prazo de 30 días hábiles, a contar dende o seguinte ao da publicación do anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, entenderase aprobado definitivamente o acordo ata entón provisional. Documento asinado electrónicamente á marxe. O ALCALDE Asdo. Jesús Mª Fernández Portela
DH. W36.64248, SOLICITUDE DE MARÍA CHAMADOIRA HERMIDA, PARA OBRAS DE CONSTRUCIÓN DE VIVENDA UNIFAMILIAR, NO LUGAR DE RÍO, PARROQUIA DE VILAZA, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 23/11/2018)

As obras solicitadas consisten na construción de vivenda unifamiliar de dúas plantas e 323,94 m2 de superficie total construída e máis muro de contención de terras de 21,38 ml de lonxitude e 1,71 m de altura, en parcela de referencia catastral 0338717NG2603N0001MD, en zona de policía e a unha distancia de 29,44 ml do leito do río Zamáns, no lugar Río, parroquia de Vilaza, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de novembro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXTRACTO COMPRENSIVO DOS ACORDOS ADOPTADOS POLO PLENO DA CORPORACIÓN NA SESIÓN ORDINARIA DO 27.12.17
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/01/2018)

1.—Actas anteriores: (Ordinaria do 25.10 e extraordinarias do 16.11.2017). Aprobadas.2.—Resolución de alegacións e aprobación definitiva do Orzamento do Concello para o ano 2018. Expte.49/142 (Rexistro Pleno 1673/1101). Aprobado.3.—Modificación do uso dotacional dunha parcela municipal (núm. Inventario Provisional 4352 na rúa Romil núm.77 de dotacional escolar a dotacional deportiva para a remodelación cunha nova instalación deportiva. Expte.16241/411 (relacionado expte.4849/440). Rexistro Pleno 1662/1101. Aprobado.4.—Aprobación inicial da Modificación puntual do Inventario dos bens integrantes do Patrimonio Municipal do Solo. Expte.1900/433. Rexistro Pleno 1674/1101. Aprobado.5.—Moción do Grupo municipal Socialista instando á Xefatura Territorial de Pontevedra a que remita o estudo da zonificación escolar da cidade de Vigo para ser debatido pola comunidade educativa e por tódolos sectores representativos. Rexistro Pleno 1677/1101. Aprobada.6.—Moción do Grupo municipal Socialista instando a Administración Educativa competente a realizar un plan de investimentos en infraestruturas escolares públicas para manter no ensino uns estándares de calidade, confortabilidade e seguridade. Rexistro Pleno 1678/1101. Aprobada.7.—Moción do Grupo municipal Socialista instando ao goberno central que presente un proxecto de Lei ante as Cortes Xerais para reformar o imposto sobre o Incremento de Valor dos Terreos de Natureza Urbana. Rexistro Pleno 1679/1101. Aprobada.8.—Dar conta de resolucións da Alcaldía. Dada conta.9.—Dar conta de resolucións asinadas por concelleiros/as delegados/as. Dada conta.10.—Moción do Grupo municipal de Marea de Vigo contra o proxecto urbanístico coñecido como “Porto Cabral” e acordos complementarios. Expte.1669/1101. Rexeitada.11.—Moción do Grupo municipal do Partido Popular instando a comparecencia do Alcalde para dar explicacións sobre a xestión que se está a facer da potabilidade da auga na cidade e en especial nos centros de ensino público. Rexistro Pleno 1675/1101. Rexeitada.12.—Moción do Grupo municipal do Partido Popular instando ao goberno municipal a acometer de xeito urxente as actuacións necesarias para modernizar a rede de abastecemento da auga, garantindo a súa calidade, e outros acordos complementarios. Rexistro Pleno 1676/1101. Rexeitada.13.—Formulación de rogos. Realizáronse dous rogos.14.—Formulación de preguntas. Realizáronse dúas preguntas. Vigo, 9 de xaneiro de 2018 O ALCALDE Abel Caballero Alvarez
PUBLICACIÓN DO EDICTO PARA AMPLIACIÓN DO TECOR O COIREGO (CMVMC AGUASANTAS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 17/10/2018)

Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente, Territorio e Vivenda, SERVIZO DE CONSERVACIÓN DA NATUREZA – na Avda. M.ª Victoria Moreno, 43 2º andar, en Pontevedra, durante o prazo de UN MES, contados a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, 2 de outubro de 2018 O Xefe Territorial José Manuel González González SINATURA ELECTRÓNICA
APROBACIÓN INICIAL DO EXPEDIENTE DE SUPLEMENTO DE CRÉDITO 2/2018, FINANCIADO CON CARGO AO REMANENTE DE TESOURERÍA PARA GASTOS XERAIS
ADMINISTRACIÓN LOCAL — Municipal — Caldas de Reis (Presupostos e cadros de persoal, 16/11/2018)

O Pleno do Concello de Caldas de Reis, en sesión extraordinaria de data 8 de novembro de 2018 acordou a aprobación do expediente de suplemento de crédito 2/2018, financiado con cargo ao remanente de Tesourería para Gastos Xerais. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, Documento asinado dixitalmente
RESOLUCIÓN DA APROBACIÓN DE BASES PARA BOLSAS DE TURISMO, CONCELLO DE CANGAS 2018
ADMINISTRACIÓN LOCAL — Municipal — Cangas (Convocatoria becas, 02/03/2018)

Poderán solicitar estas becas as persoas que reúnan os seguintes requisitos: A subvención ten por finalidade convocar, en réxime de concorrencia competitiva e de acordo cos principios de obxectividade e publicidade, dúas bolsas para persoas tituladas, graduadas ou diplomadas en turismo por unha duración total de cinco meses e medio para a adquisición de formación práctica mediante a realización de labores de información turística nas oficinas de turismo do municipio de Cangas tempo que se distribuirá en tres períodos coincidentes cos de maior actividade turística no Concello co fin de que as persoas seleccionadas conten cun aproveitamento axeitado de cara a súa formación. Terán unha duración de 5 me ses e medio repartidos nos períodos de tempo que se indican: O primeiro período estará supeditado á data de remate do proceso de selección de tal xeito que de rematar este con posterioridade a duración deste acrecentará o período posterior no xeito que se indique con antelación as persoas seleccionadas As bases reguladoras da concesión destas subvencións están publicadas integramente: Os créditos orzamentarios aos que se imputa a subvención son os seguintes 2018/0-432-48 e 2018/0-432-16000, e a contía total máxima da subvención convocada é de 7.563,84€. As persoas que desexen tomar parte nas probas selectivas deberán facelo constar no modelo de instancia que figura como anexo da convocatoria dirixida ao Alcalde-Presidente do Concello de Cangas, que deberá ser entregada no Rexistro Xeral do Concello de Cangas, ou por calquera dos medios sinalados no artigo 16.4 da Lei 39/2015, de 1 de outubro, do Procedemento Administrativo Común das Administracións Publicas, no prazo de dez días naturais a contar dende o día seguinte ao da publicación do presente anuncio. Nos casos en que a instancia non se presente directamente no rexistro xeral do concello a persoa aspirante deberá dirixir por fax, ao número 986 304850, unha copia da instancia na que figure a data de presentación no rexistro correspondente, con anterioridade ao remate do prazo de presentación de solicitudes, aos efectos de que poida ser incluída na relación de admitidos/a As instancias deberán ir acompañadas da seguinte documentación: Toda a documentación aportada deberá presentarse debidamente cotexada. Cangas, a 22 de febreiro de 2018. O alcalde Xosé Manuel Pazos Varela
EXTRACTO DA CONVOCATORIA DE SUBVENCIÓNS A ESCOLAS DE MÚSICA DEPENDENTES DE ASOCIACIÓNS SEN ÁNIMO DE LUCRO NO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 21/09/2018)

De conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións: (http://www.pap. minhap. gob. es/bdnstrans/index). As escolas de música dependentes de asociacións ou fundacións sen ánimo de lucro que estean radicadas na provincia de Pontevedra, que conten coa correspondente autorización da Consellería de Educación e Ordenación Universitaria ao final do prazo establecido para a presentación de solicitudes, que non estean incursas en ningún dos supostos de incapacidade ou incompatibilidade para percibir axudas ou subvencións públicas e que estean ao corrente das obrigas tributarias coa Axencia Estatal Tributaria, coa Facenda autonómica, coa Seguridade Social e coa Deputación. Subvencionar o funcionamento durante o ano 2018, no desenvolvemento das súas actividades docentes, das escolas de música dependentes das asociacións ou fundacións sen ánimo de lucro que teñan entre os seus obxectivos a formación musical e estean radicadas na provincia de Pontevedra. Bases de subvencións aprobadas polo Acordo da Xunta de Goberno da Deputación de Pontevedra, de 14 de setembro de 2018; Lei 38/2003, xeral de subvencións; Regulamento da Lei xeral de subvencións (R. d. 887/2006, de 21 de xullo) e Ordenanza xeral de subvencións da Deputación de Pontevedra.80.000,00 €. Empezará o día seguinte ao da publicación do extracto da convocatoria no Boletín Oficial da Provincia de Pontevedra (BOPPO) e rematará o 15 de outubro de 2018 ás 15 horas.
DELEGACIÓN DA ÁREA DE CULTURA EN D. CAYETANO RODRÍGUEZ ESCUDERO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/11/2018)

Por Resolución desta Alcaldía de data 16 de outubro de 2018 delegáronse no concelleiro, D. JAIME ANEIROS PEREIRA, as competencias municipais en materia de CULTURA nos termos sinalados na Resolución de 19 de xuño de 2015, correspondéndolle así mesmo as competencias que como concelleiro-delegado de Cultura lle teñan atribuído na organización municipal. Vista a reincorporación do concelleiro D. Cayetano Rodríguez Escudero, procede neste intre avogar a dita delegación e encomendar novamente a xestión da ÁREA DE CULTURA a D. CAYETANO RODRÍGUEZ ESCUDERO, nos termos e condicións que se recollen na Resolución de Alcaldía de data 19 de xuño de 2015, sen prexuízo da superior dirección política, goberno e coordinación dos servizos corporativos que lle corresponde a esta Alcaldía. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da ÁREA DE CULTURA e así mesmo as competencias que como concelleiro-delegado de Cultura lle teñan atribuído na organización municipal no concelleiro, D. JAIME ANEIROS PEREIRA con efectos dende o 25 de outubro do 2018. Segundo.— Delegar no concelleiro D. CAYETANO RODRÍGUEZ ESCUDERO, as competencias municipais en materia de CULTURA nos termos sinalados na Resolución de 19 de xuño de 2015. Terceiro.— A presente Resolución terá efectos a partir do día 25 de OUTUBRO de 2018, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN DO PRESUPOSTO MUNICIPAL PARA O EXERCICIO 2018
ADMINISTRACIÓN LOCAL — Municipal — Ribadumia (Presupostos e cadros de persoal, 05/06/2018)

Aprobado inicialmente polo Pleno do Concello, na sesión extraordinaria celebrada o día 23 de maio de 2018, o Presuposto Municipal para o exercicio económico de 2018, e documentos anexos ó mesmo, en cumprimento do disposto no artigo 169.1 da Lei 2/2004 de 5 de marzo e disposicións concordantes, exponse ó público na Secretaría do Concello, por prazo de quince días hábiles, contados a partires do seguinte ó da publicación do presente anuncio no Boletín Oficial da Provincia, co fin de que durante o mesmo poidan formularse as reclamacións que se consideren oportunas. Ribadumia, a 24 de maio de 2018. O alcalde David J. Castro Mougán
DELEGACIÓN DE FUNCIÓNS NO PRIMEIRO TENENTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 04/09/2018)

Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 19 de outubro de 2017 polo que se nomea Primeiro tenente de Alcalde ao concelleiro D. Antonio Castro Negro. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen prexuízo da súa obrigatoria publicación no BOP. Visto que esta Alcaldía ten previsto ausentarse do termo municipal no período que comprende entre os días 19 e 24 de agosto de 2018, ambos incluídos, pola presente RESOLVO: 1º.—Delegar no Primeiro tenente de Alcalde, Antonio Castro Negro, as competencias da Alcaldía, durante o período comprendido entres os días 19 ao 24 de agosto de 2018, ambos incluídos, como consecuencia da miña ausencia do termo municipal durante eses días.2º.—A presente resolución produce efectos desde o día seguinte á súa data, non obstante, ordénase a súa publicación no taboleiro de anuncios e no Boletín Oficial da Provincia.3º.—Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. Tui, O Alcalde, Carlos Vázquez Padín. Documento asinado dixitalmente.
MODIFICACIÓN DA ORDENANZA FISCAL DO IMPOSTO DE BENS INMOBLES
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 13/04/2018)

En sesión plenaria ordinaria celebrada o 22 de decembro de 2017, Pleno do Concello de Salceda de Caselas aprobou inicialmente a modificación da Ordenanza Fiscal nº 21 reguladora do Imposto sobre Bens Inmobles do Concello de Salceda de Caselas. De conformidade co establecido no artigo 49 da Lei 7/85, do 2 de abril, Reguladora das Bases de Réxime Local (LBRL), someteuse o expediente a información pública por prazo de trinta días hábiles, mediante a publicación do correspondente anuncio no Boletín Oficial da Provincia nº 23 do 1 de febreiro de 2018, e máis no Taboleiro de Anuncios da Casa do Concello, para o seu exame e presentación de reclamacións e alegacións. Ao non terse presentado ningún tipo de reclamación ou alegación a Ordenanza enténdese definitivamente aprobada, publicándose para o seu xeral coñecemento o texto íntegro da mesma; entrando en vigor unha vez publicado enteiramente o seu texto no BOP e así que transcorra o prazo de 15 días hábiles ao que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local. De conformidade co establecido nos artigos 10, 25 e 46 da Lei 29/1998, do 13 de xullo, reguladora da Xurisdición Contencioso-Administrativa, e 107.3 da Lei 30/92, do Réxime Xurídico das Administracións Públicas e do Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Para os efectos da súa entrada en vigor procédese á publicación dos artigos modificados: Os suxeitos pasivos que ostenten a condición de titulares de familia numerosa gozarán dunha bonificación na cota íntegra do inmoble de uso residencial que constitúa a súa residencia habitual e na que estean empadroados, sempre que o seu valor catastral non supere os 55.000,00 euros e que ademais o membros da unidade de convivencia non consten como titulares de outros inmobles (en calquera municipio) cuxo valor catastral (individualizado por inmoble) non supere os 11.000,00 euros.” A presente modificación entrará en vigor o día da súa publicación no Boletín Oficial da Provincia, e surtindo efectos dende o 1 de xaneiro de 2019, permanecendo en vigor ata a súa modificación ou derrogación expresa. Documento asinado electronicamente.
APROBACIÓN DEFINITIVA DO ORZAMENTO 2018
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 15/02/2018)

Trala aprobación definitiva polo Pleno desta Entidade do Orzamento para o exercicio económico de 2018, por acordo adoptado en sesión celebrada o día 19 de decembro de 2017, en cumprimento do disposto no artigo 169.4 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, faise público que o orzamento, tanto en ingresos como en gastos, e no referente a capítulos e na súa contía total, ascenden ós importes que a continuación se expresan: Camposancos, a 31 de xaneiro de 2018. O alcalde pedáneo, Elena Lacramioara Azpilcueta Fandarac
MODIFICACIÓN DATAS DE CELEBRACIÓN SESIÓNS ORDINARIAS XUNTA DE GOBERNO LOCAL
ADMINISTRACIÓN LOCAL — Municipal — Tui (Outros documentos, notificacións e informacións públicas, 22/02/2018)

Con data 14 de febreiro de 2018 o Sr. Alcalde-Presidente ditou a resolución que, a continuación, se transcribe literalmente: Mediante a Resolución 13 61-2017 de data 19/10/2017, esta Alcaldía resolveu nomear aos concelleiros que forman parte da Xunta de Goberno Local, establecendo a periodicidade, día e hora das sesións ordinarias da mesma, así como as competencias que neste órgano se delegan. Considerando a necesidade de variar os días de realización das sesións ordinarias da Xunta de Goberno Local, é polo que, de conformidade co recollido no artigo 112 do Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime xurídico das Corporacións Locais, esta Alcaldía, RESOLVE: PRIMEIRO.- Modificar os días de celebración das sesións ordinarias da Xunta de Goberno Local, establecendo que as sesións ordinarias da Xunta de Goberno Local terán lugar os luns, cada quince días, ás 9:30 horas na Sala de Concelleiros desta Casa Consistorial. SEGUNDO.- Manter, no non afectado pola presente resolución, a resolución de Alcaldía de data 19/10/2017 (nº 1361/2017). TERCEIRO.- A presente Resolución terá efectividade dende o día seguinte á súa sinatura, sen prexuízo da súa publicación no Boletín Oficial da Provincia e no Taboleiro de anuncios do Concello, establecendo que a vindeira sesión ordinaria da Xunta de Goberno Local realizarse o día 19 de febreiro de 2018 ás 9:30 horas da mañá. CUARTO.-Notificar persoalmente a presente resolución aos Concelleiros membros da Xunta de Goberno Local e remitir está Resolución ao Boletín Oficial da provincia de Pontevedra e ao Taboleiro de Anuncios do Concello para a súa publicación. QUINTO.-Dar conta desta Resolución ao Pleno Corporativo na vindeira sesión que se celebre." O que se publica para coñecemento e efectos. Tui. Documento asinado dixitalmente á marxe. O alcalde Carlos Vázquez Padín
LICITACIÓN 4.799-440, "SUBMINISTRO DE VESTIARIO PARA O PERSOAL MUNICIPAL"
ADMINISTRACIÓN LOCAL — Municipal — Vigo (Contratos administrativos, 19/03/2018)

1. Entidade que adxudica: organismo: Concello de Vigo. Dependencia: Area de Servizos Xerais. Nº expediente: 4.799-440.2. Obxecto do contrato: a adquisición do vestiario e equipamento de protección, relacionado nos anexos do PPT, destinado ó seu uso polo persoal municipal no desempeño das súas funcións. División por lotes e número de lotes: Si.4 Lotes. Lugar de execución: Vigo. Prazo de execución: 2 anos. Prórroga: Si, dúas prórrogas dun ano de duración cada unha 3. Tramitación e procedemento. Tramitación: Ordinaria. Procedemento: Aberto.4. Presuposto base: 788.429,75.- euros. IVE a soportar pola administración: 165.570,25 euros.- Orzamento total: 954.000,00 euros. Dotación por Lotes: Lote 1: 93.809,00 €. Lote 2: 255.066,00 €. Lote 3: 103.550,00 €. Lote 4: 501.575,00 € 5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato, ou, no caso de que o contrato se licite por lotes, ao lote ou lotes aos que presenten proposta. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita subministros por importe igual ou superior ao prezo do contrato. As subministracións efectuadas acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará o día 6 de abril de 2018. Documentación: a esixida na cláusula 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei núm 1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 23 de febreiro de 2018. O concelleiro delegado de Contratación P. D. (Decreto 19-06-2015 e Acordo 19-06-2015) David Regades Fernández
APROBACIÓN INICIAL DA RELACIÓN DE POSTOS DE TRABALLO DO CONCELLO DE PONTEAREAS
ADMINISTRACIÓN LOCAL — Municipal — Ponteareas (Presupostos e cadros de persoal, 30/10/2018)

O Pleno do Concello de Ponteareas en sesión ordinaria celebrada o 16.10.2018 acordou aprobar inicialmente a Relación de Postos de Traballo ( RPT) do Concello de Ponteareas O citado acordo sométese a información pública no taboleiro de edictos virtual www.ponteareas. gal e no Departamento de Recursos Humanos, polo prazo de vinte días hábiles, de acordo co establecido no art.202.2 da Lei 2/2015 de Emprego Público de Galicia, durante os cales poderán examinala e presentar reclamacións ante o Pleno. Transcorrido dito prazo sen producirse reclamacións ou alegacións quedará definitivamente aprobado o acordo. No caso de presentarse reclamacións o Pleno resolverá as mesmas elevando, no seu caso, o acordo a definitivo. Ponteareas, documento asinado electrónicamente Xosé Represas Giráldez Alcalde–Presidente
DH. A36.18237. CONCESIÓN DUN CAUDAL DE AUGA A AVELINO VÁZQUEZ CARRAL, NO CONCELLO DE RODEIRO (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/02/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de decembro de 2017 e como resultado do expediente incoado ó efecto, outorgóuselle a Avelino Vázquez Carral unha concesión de 5.464 m 3 anuais de auga que procede dun pozo situado na paraxe Chousa Marina, na parroquia de Carboentes (San Estevo), no concello de Rodeiro (Pontevedra), con destino a uso gandeiro. O Subdirector xeral de Xesión do Dominio Público Hidráulico Somna Alperiz Breeze
CONVOCATORIA PARA CUBRIR VACANTE DE XUÍZ DE PAZ SUBSTITUTO DO CONCELLO DE FORCAREI
ADMINISTRACIÓN LOCAL — Municipal — Forcarei (Persoal, oposicións, 30/10/2018)

Á vista do oficio da Secretaria de Goberno do Tribunal Superior de Xustiza comunicando a vacante do posto de Xuíz de Paz substituto do Concello de Forcarei e instando ó Concello á súa elección, concédese o prazo de 15 días contados a a partires do seguinte á publicación deste edicto no BOPPO para que cantos teñan interese en aspirar o procedemento dirixan instancia á Alcaldía do Concello de Forcarei na que fagan constar o seguinte: Forcarei 18 de outubro de 2018. A Alcaldesa Asdo. Belén Cachafeiro Anta. DOCUMENTO ASINADO ELECTRONICAMENTE
APROBACIÓN DEFINITIVA ORZAMENTO 2018
ADMINISTRACIÓN LOCAL — Municipal — Cambados (Presupostos e cadros de persoal, 13/07/2018)

Aprobado definitivamente o Orzamento Xeral do Concello de Cambados para o exercicio económico 2018, de conformidade co disposto no artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, publícase o resumo do mesmo por capítulos:
MODIFICACIÓN ORDENANZA FISCAL MERCADOS
ADMINISTRACIÓN LOCAL — Municipal — Sanxenxo (Ordenanzas e Regulamentos, 10/10/2018)

De conformidade cos artigos 17.3 e 17.4 do R. D. L.2/2004, de 5 de marzo, polo que se aproba o Texto refundido da Lei reguladora das facendas locais, publícase o texto íntegro da modificación da ordenanza fiscal que se cita, para o exercicio de 2018: Modificar o anexo de tarifas no segundo apartado: Recollida selectiva de materia orgánica por cada posto no mercado: 3,60 €/metro lineal ou fracción/mes. A presente ordenanza entrarán en vigor o día da súa publicación e comezará a aplicarse o día 1 de xaneiro de 2018, permanecendo en vigor en tanto non se acorde a súa modificación ou derrogación expresa. Contra a aprobación definitiva desta ordenanza fiscal poderase interpoñer recurso contencioso-administrativo ante o órgano de dita xurisdicción no prazo de dous meses contados desde o día seguinte ao desta publicación no Boletín oficial da provincia. Sanxenxo, 2 de outubro de 2018 O alcalde Telmo Martín González
DELEGACIÓN DA ALCALDÍA DENDE AS 15'00 HORAS DO 19 DE SETEMBRO AO 24 DE SETEMBRO DE 2018 NO TENENTE DE ALCALDE D. VÍCTOR M. CAAMAÑO RIVAS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 09/10/2018)

Tendo que ausentarme da localidade dende as 15:00 horas de hoxe 19 de setembro ata o día 24 de setembro inclusive, substituirame durante a miña ausencia, actuando como Alcalde en funcións, o Tenente de Alcalde D. VÍCTOR M. CAAMAÑO RIVAS. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben RESOLVER: 1º Delegar no Tenente de Alcalde D. VÍCTOR M. CAAMAÑO RIVAS, as funcións da Alcaldía dende as 15’00 horas de hoxe 19 de setembro ata o día 24 de setembro inclusive, funcións que desempeñará na súa totalidade; e, 2º Que do presente Decreto se dea conta ó interesado, ós Xefes de Servizo do Concello de Cambados e ó Portavoz do grupo municipal do P. P., para o seu coñecemento e ós oportunos efectos, publicándose a presente delegación no B. O. P. Documento asinado electronicamente.
APROBACIÓN INICIAL MODIFICACIÓN ORZAMENTARIA 1-2018-SC E RECOÑECEMENTO EXTRAXUDICIAL DE CRÉDITO
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 13/06/2018)

A xunta veciñal da Entidade Local Menor de Chenlo, en sesión extraordinaria de data 15 de maio do corrente acordou a aprobación inicial do expediente de modificación orzamentaria 1-2018-SC e recoñecemento extraxudicial de créditos. En cumprimento do disposto no artigo 169 por remisión do 177.2 do Texto Refundido da Lei Reguladora das Facendas Locais, aprobado polo Real Decreto 2/2004, de 5 de marzo, o expediente se somete a exposición pública polo prazo de quince días a contar dende o seguinte ao da inserción no Boletín Oficial da Provincia, para que as persoas interesadas podan revisar, nas oficianas do concello do Porriño, e presentar as reclamacións que estimen oportunas. Se transcorrido dito prazo non se tiveran presentado alegacións, o acordo se considerará definitivamente aprobado. Chenlo, 25 de maio de 2018. O Alcalde – Pedáneo. Karina Estefania Berrizbeitia Savchuk.
COBRANZA DO 3º TRIMESTRE QUIOSCOS
ADMINISTRACIÓN LOCAL — Municipal — Marín (Recadación, 03/07/2018)

Por Resolución do Concelleiro delegado de Facenda do día 20 de xuño de 2018 foi aprobado o padrón fiscal correspondente ao concepto tributario de ocupación de vía pública con QUIOSCOS, relativo a 3ª fracción (3º trimestre) do exercicio 2018. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xullo e o 5 de setembro de 2018, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública Quioscos, relativo a 3ª fracción (3º trimestre) do exercicio 2018. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de agosto de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase o día 1 de agosto. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
APROBACIÓN DEFINITIVA EXPEDIENTE MODIFICACIÓN DE CRÉDITO ENTRE APLICACIÓN DE GASTO DE DISTINTA ÁREA DE GASTO
ADMINISTRACIÓN LOCAL — Municipal — Vilaboa (Presupostos e cadros de persoal, 20/12/2018)

O Pleno do Concello de Vilaboa, en sesión extraordinaria celebrada o día 20 de novembro de 2018, aprobou inicialmente o expediente de modificación orzamentaria nº 15/2018, na modalidade de Transferencia de crédito entre aplicacións orzamentarias de distinta área de gasto. Publicado o preceptivo anuncio no Boletín Oficial da Provincia, número 226, de data 23 de novembro de 2018 e transcorrido o prazo de exposición ao público, sen que se presentasen reclamacións, de acordo co estipulado no artigo 169.3 do Real Decreto lexislativo 2/2004, do 5 de marzo, procédese a súa publicación definitiva, resumida por capítulos: Documento asinado electronicamente. O alcalde José Luís Poceiro Martínez
LICITACIÓN PARA O SUBMINISTRO E INSTALACIÓN DE "MELLORA DA EFICIENCIA ENERXÉTICA NA ZONA DEPORTIVA" (CON CARGO AO PLAN DE OBRAS E SERVIZOS-PLAN CONCELLOS 2017-LIÑA 1)
ADMINISTRACIÓN LOCAL — Municipal — Estrada, A (Contratos administrativos, 07/03/2018)

Datos xerais e datos para a obtención da información: a) Organismo: Concello da Estrada. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: Praza da Constitución nº1.3) Localidade e código postal: A Estrada, 36680 4) Teléfono: 986570030 5) Telefax: 986571469 6) Correo electrónico: secretaria@aestrada. es 7) Dirección da internet do perfil do contratante: www.aestrada.com d) Número de expediente: 562/2018 a) Tipo: Contrato de subministro. b) Descrición: subministro e instalación de mellora da eficiencia enerxética na zona deportiva, que figura descrita, de maneira pormenorizada, no Prego de Prescripcións Técnicas. c) División por lotes e número de lotes/Número de unidades: Non d) Lugar de execución: Concello da Estrada 1) Domicilio: Praza da Constitución nº1.2) Localidade e código postal: A Estrada, 36680 e) Prazo de execución: 1 mes (30 días) f) Admisión de prórroga: Non g) Establecemento dun acordo marco: Non. a) Tramitación: Ordinaria. b) Procedemento: Aberto. c) Poxa electrónica: Non. d) Criterios de adxudicación: O prezo non é o único criterio de adxudicación, e todos os criterios figuran unicamente nos pregos da contratación.60.103,72 Euros (sen IVE) Provisional (importe): Non se esixe. Definitiva (%): 5% do valor total do contrato ofertado polo adxudicatario (IVE excluído). a) Solvencia económica e financeira e solvencia técnica e profesional: Ver cláusula 7 do PCAP. b) Outros requisitos específicos: Non. c) Contratos reservados: Non a) Data límite de presentación: As proposicións presentaranse dentro do prazo de quince (15) días naturais contados desde a data de publicación do anuncio de licitación no BOP, polos medios previstos na cláusula 8 do PCAP b) Modalidade de presentación: A documentación presentarase nun sobre pechado, que a súa ven incluirá dous sobres, tamén pechados: Sobre A) Subtitulado "Documentación Administrativa"; Sobre B) Subtitulado "Oferta Económica" c) Lugar de presentación: 1) Dependencia: Concello da Estrada 2) Domicilio: Praza da Constitución nº1.3) Localidade e código postal: A Estrada, 36680 4) Dirección electrónica: www.aestrada.com a) Descrición: No lugar, día e hora que se indique no Perfil do Contratante. b) Dirección: Praza da Constitución nº1. c) Localidade e código postal: A Estada 36680 d) Data e hora: Perfil do Contratante. Os gastos correspondentes aos anuncios de licitación serán por conta do adxudicatario (cláusula 18 PCAP). O Alcalde (Documento asinado electronicamente á marxe)
APROBACIÓN DEFINITIVA DO ORZAMENTO 2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 08/06/2018)

A Comisión Xestora en sesión extraordinaria de data 26 de abril de 2018 adoptou o acordo de aprobación inicial do Orzamento Xeral do Concello de Cerdedo-Cotobade para o exercicio 2018 así como o cadro de persoal. Durante o período de exposición ao público ( BOP nº 86 de 04 de maio de 2018 ) presentáronse reclamacións contra o orzamento que se resolveron en sesión ordinaria de data 31 de maio de 2018 aprobando definitivamente o orzamento 2018, polo que en cumprimento do establecido no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que o Orzamento xeral Concello de Cerdedo–Cotobade para o exercicio 2018 resumido por capítulos, correspondendo a cada capítulo as seguintes cantidades: De conformidade co disposto no artigo 127 do RD 781/1986, do 19 de abril, faise público o cadro de persoal funcionario, persoal laboral fixo e persoal laboral temporal deste concello: De conformidade co art.75.5 da Lei de Bases de Réxime Local, publícanse as contías das retribucións dos cargos con dedicación exclusiva da Corporación, indemnizacións e asistencias, acordadas como segue: 1.–Dedicación exclusiva do Sr. Alcalde Presidente: Retribución bruta anual: 40.400,00 euros, a aboar en catorce mensualidades iguais.3.–Indemnizacións dos membros da corporación. Tódolos Concelleiros, agás aqueles que perciban retribucións por dedicación exclusiva ou parcial, percibirán as seguintes asistencias pola concorrencia efectiva ás sesións dos órganos colexiados municipais: Asistencias as sesións Plenarias:. 90,00 € Asistencias as sesións da Xunta de Goberno Local:. 150,00 € Asistencias as sesións das Comisións Informativas:. 90,00 € 4.–Aplicando o establecido no artigo 73.3 da Lei de Bases de Réxime Local, na redacción aprobada pola Lei 11/1999 do 21 de abril, asígnaselle ós grupos políticos da Corporación unha dotación económica composta: Un compoñente fixo por cada grupo político mensual. 15,00 €/grupo político Un compoñente variable por concelleiro mensual. 15,00 €/concelleiro 5.–As indemnizacións por gastos de desprazamento percibiranse de conformidade co disposto no RD 462/2002, de 24 de maio. De conformidade co disposto no artigo 171 do citado RDL 2/2004, de 5 de marzo, poderase interpoñer directamente contra o devandito Orzamento recurso contencioso-administrativo, na forma e prazos que establecen as normas da citada xurisdición. O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da lei Reguladora das Facendas Locais, para coñecemento e efectos. En Cerdedo-Cotobade a 04 de xuño de 2018. O presidente Jorge Cubela López
VENDA DE DÚAS PARCELAS DE TITULARIDADE MUNICIPAL NO SUR PPI-6 SECTOR 2
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 13/11/2018)

a) Organismo: Concello do Porriño. b) Dependencia tramitadora: Secretaría a) Descrición do obxecto: Venda de dúas parcelas de titularidade municipal de 1.418,11 e 1.340,92 m2 de superficie no SUR-PPI-6 sector 2 a) Tramitación: ordinaria. b) Procedemento: aberto. a) Orzamento Lote 1. Terreo de 1.418,11 m2: 126.303,88€ (IVE non incluido), mellorable ao alza b) Orzamento Lote 2. Terreo de 1.340,92 m2: 119.428,960€(IVE non incluido), mellorable ao alza.4% do importe da adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días hábiles dende o día seguinte a última publicación deste anuncio no DOG, no BOP e no perfil do contratante. b) Documentación a presentar: A sinalada no Prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no Prego de Cláusulas Administrativas Particulares que rexen a licitación. Serán pola conta do licitador que resulte adxudicatario.www.contratosdegalicia.es O Porriño a 29 de outubro de 2018. A Alcaldesa. Roberto Ricardo Lasvignes Graboleda.
APROBACIÓN DEFINITIVA DA MODIFICACIÓN ORZAMENTARIA Nº 23/18
ADMINISTRACIÓN LOCAL — Municipal — Gondomar (Presupostos e cadros de persoal, 02/11/2018)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 18 de setembro de 2018, sobre a transferencia de créditos entre aplicacións de gastos de distinta área de gasto que non afectan a baixas e altas de créditos de persoal por importe de 26.320,00 euros, que se fai público resumido por capítulos: Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe).